Publication: Magyar Közlöny
Issue: MK-2010-63 (Year: 2010, Number: 63)
Era: contemporary
Section: „16. számú melléklet a 32/2005. (X. 21.) PM rendelethez
Paragraph Index: 911

„16. számú melléklet a 32/2005. (X. 21.) PM rendelethez Pókerverseny nevezési díj, rebuy és add-on befizetési bizonylat kitöltése és kezelése A bizonylat nyomdai úton elõre sorszámozott, 50 lapos hárompéldányos tömb. A kártyateremben egyidejûleg csak egy tömb lehet használatban, utolsó lapjának felhasználása után kezdhetõ új tömb. A kihagyott, fel nem használt lapokat áthúzással érvényteleníteni kell. A bizonylatot a pénztáros tölti ki. A „Kártyaterem neve” és „Kártyaterem címe” rovat kitöltése történhet a kártyaterem bélyegzõjével is. Téves adat beírása esetén a bizonylatot érvényteleníteni kell és jegyzõkönyv felvétele mellett új bizonylatot kell kiállítani. Az „Összesítõ bizonylat sorszáma”-hoz az aznapi „Napi eredményösszesítõ bizonylat” sorszámát kell beírni. A játékos nevét olvashatóan (nyomtatott betûvel) kell kitölteni. A befizetett összeghez a ténylegesen befizetett készpénz összegét kell beírni. A befizetés módja lehet: Nevezési díj (induló), Rebuy, Add-on. Az eseményt a megfelelõ helyre elhelyezett „X” jellel a pénztáros befizetésenként tölti ki. A befizetéssel egyidejûleg a bizonylatot a pénztáros és a játékos is aláírja. A bizonylat elsõ példánya a játékosé, második példánya a pénztárosé, harmadik pedig a tömbben marad. A játékos a bizonylat ellenében kapja meg a versenyhez szükséges zsetonkészletet. A játékvezetõ a játékostól átvett bizonylatot az asztalban lévõ jutaléktartó dobozba dobja.”

Source: https://magyarkozlony.hu/hivatalos-lapok/24ea571c172e100e87f76bbeb520fb4ca02e267d/dokumentumok/96efc4351dddad074e49aaccf57efea978a17bc1/letoltes